
Naslov: KRKA DOBRO POSLUJE
Tekst za  voditelja:

Družbe v skupini Krka so v prvem polletju povečale skupno prodajo za četrtino in prodale za 82,3 milijarde tolarjev izdelkov. Pri tem so ustvarili 12,4 milijarde tolarjev čistega dobička, kar predstavlja 23-odstotno rast glede na enako lansko obdobje. 

Kot je na današnji novinarski konferenci na Otočcu pojasnil predsednik uprave Krke Jože Colarič, je pri tem rezultatu med stroške vključeno tudi dodatno oblikovanje rezervacij v višini štirih milijard tolarjev za vse tožbe zoper Krko, ki so trenutno v teku. 

Krkin glavni trg ostaja še naprej Ruska federacija, ki je tudi največji posamičen trg novomeške družbe. Tam so v prvem polletju prodali za 17,6 milijarde tolarjev izdelkov oz. za 44 odstotkov več kot v lanskem prvem polletju. 

